Diari Oficial de la Generalitat Valenciana


Sumari del DOGV 9686, del 19-09-2023 (2023/9606)

DECRET 13/2023, de 18 de setembre, del president de la Generalitat, de modificació del Decret 12/2023, de 20 de juliol, del president de la Generalitat, pel qual es determinen les secretaries autonòmiques de l'Administració del Consell.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9686

Data del DOGV
:   19-09-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/9606


Data del document
:   18-09-2023

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Conselleria d'Hisenda, Economia i Administració Pública
    * competències de l'executiu
    * legislació
    * administració regional

DECRET 13/2023, de 18 de setembre, del president de la Generalitat, de modificació del Decret 12/2023, de 20 de juliol, del president de la Generalitat, pel qual es determinen les secretaries autonòmiques de l'Administració del Consell. [2023/9606]  
L'article 12.1 de la Llei 5/1983, de 30 de desembre, de la Generalitat, del Consell, atribueix al president de la Generalitat la direcció i coordinació de les accions del Consell, i, a aquest efecte, li correspon, entre altres facultats i atribucions, crear, modificar i suprimir les secretaries autonòmiques.  
El passat 20 de juliol es va aprovar el Decret 12/2023, del president de la Generalitat, pel qual es van determinar les secretaries autonòmiques de l'Administració del Consell. Advertida la conveniència d'introduir alguns ajustos en algunes de les secretaries autonòmiques aprovades en l'esmentat decret, es procedeix, mitjançant el present decret, a la modificació d'aquestes.  
Així, en virtut de la competència atribuïda en l'article 12.1.b de la Llei 5/1983, del Consell,  
  
  
DECRETE  
  
Article únic. Modificació dels òrgans superiors de la Conselleria d'Hisenda, Economia i Administració Pública  
Es modifica l'article únic del Decret 12/2023, de 20 de juliol, del president de la Generalitat, pel qual es determinen les secretaries autonòmiques de l'Administració del Consell, pel que fa a les secretaries autonòmiques de la Conselleria d'Hisenda, Economia i Administració Pública, que queden així:  
  
Conselleria d'Hisenda, Economia i Administració Pública  
- Secretaria Autonòmica d'Hisenda i Finançament  
- Secretaria Autonòmica d'Economia  
- Secretaria Autonòmica d'Administració Pública  
- Intervenció General  
  
  
DISPOSICIONS FINALS  
  
Primera. Supressió d'òrgans superiors dels departaments del Consell  
  
Queden suprimits els següents òrgans superiors de la Conselleria d'Hisenda, Economia i Administració Pública:  
- Secretaria Autonòmica d'Hisenda i Economia  
- Secretaria Autonòmica de Finançament.  
  
Segona. Referències als òrgans superiors suprimits  
Les referències incloses en les disposicions de caràcter general o en els actes administratius als òrgans superiors de la Conselleria d'Hisenda, Economia i Administració Pública suprimits, s'hauran d'entendre fetes als òrgans superiors que es creen en aquest decret, en funció de les competències que se'ls assignen.  
  
Tercera. Modificacions pressupostàries  
La Conselleria d'Hisenda, Economia i Administració Pública realitzarà les modificacions pressupostàries que es requerisquen per a acomplir el que es preveu en aquest decret.  
  
Quarta. Entrada en vigor  
Aquest decret entrarà en vigor el dia de la publicació en el Diari Oficial de la Generalitat Valenciana.  
  
València, 18 de setembre de 2023  
  
El president de la Generalitat,  
CARLOS MAZÓN GUIXOT